KOMMISSIONENS BESLUTNING Nr. 1001/95/EKSF af 5. april 1995 om ændring af beslutning nr. 1970/93/EKSF om åbning og forvaltning af toldkontingenter for visse EKSF-stålprodukter med oprindelse i Den Tjekkiske Republik og Den Slovakiske Republik, som indføres i Fællesskabet (1. juni 1993 til 31. december 1995) (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1, og

ud fra følgende betragtninger:

Der blev ved afgørelse nr. 1/93 (1) og afgørelse nr. 1/93 (2) truffet af Det Blandede Udvalg EF/Den Tjekkiske Republik og Den Slovakiske Republik, indført en toldkontingentordning;

retningslinjerne for anvendelsen af denne toldkontingentordning er fastlagt ved Kommissionens beslutning nr. 1970/93/EKSF (3), ændret ved beslutning nr. 3075/94/EKSF (4);

der er foretaget visse ændringer ved afgørelse nr. 1/94 (5) og afgørelse nr. 1/94 (6), truffet af Det Blandede Udvalg EF/Den Tjekkiske Republik og Den Slovakiske Republik, ved afgørelse nr. 2/94 (7), truffet af Det Blandede Udvalg EF/Den Slovakiske Republik, ved Kommissionens beslutning nr. 2244/94/EKSF (8) og nr. 3075/94/EKSF og ved Rådets forordning (EF) nr. 2245/94 (9);

efter den årlige revision ændrer afgørelse nr. 1/95 (10), truffet af Det Blandede Udvalg EF/Den Tjekkiske Republik, og afgørelse nr. 1/94 (11), truffet at Det Blandede Udvalg EF/Den Slovakiske Republik, de gældende toldkontingenter for perioden 1. januar til 31. december 1995 for navnlig at tage hensyn til nye medlemsstaters tiltrædelse af EF;

det er nødvendigt at ændre afgørelse nr. 1970/93/EKSF for at tage hensyn til disse ændringer;

efter udelukkelsen ved Kommissionens beslutning nr. 1478/94/EKSF (12), ændret ved beslutning nr. 3248/94/EKSF (13) af foranstaltninger som led i den fælles handelspolitik fra overgangsordningerne til fordel for de nye tyske delstater bør der fastsættes særlige bestemmelser om suspension af tolden på visse varer, der er omfattet af ovennævnte afgørelser, truffet af Det Blandede Udvalg, ved indførsel på de nye tyske delstaters område i 1995, og Den Tjekkiske Republik og Den Slovakiske Republik er blevet underrettet herom;

efter høring af Det Rådgivende Udvalg og efter enstemmig og samstemmende udtalelse fra Rådet -

VEDTAGET FØLGENDE BESLUTNING:

Artikel 1

De grænser, der er fastsat i artikel 1, stk. 1, i beslutning nr. 1970/93/EKSF for indførsel i Fællesskabet fra Den Tjekkiske Republik fra den 1. januar til den 31. december 1995 af varer henhørende under de KN-koder, der er anført i tabellen, ændres som følger:

>TABELPOSITION>

Artikel 2

Fra datoen for denne beslutnings ikrafttræden pålægges importen i Fællesskabet af kvartoplader fremstillet ved reverserende valsning henhørende under de KN-koder, der er anført i nedenstående tabel, den told, der er gældende i henhold til interimsaftalen, og desuden den tillægstold, beregnet af varernes toldværdi, som er anført i samme tabel.

Den gældende told på importen af kvartoplader fremstillet ved reverserende valsning,

- som ligger inden for grænserne af de kontingenter, der er anført i tabellen,

og

- som er ledsaget af både et varecertifikat EUR 1 og en licens udstedt af de tjekkiske myndigheder i den form, der er angivet i bilag I til beslutning nr. 1970/93/EKSF

er tolden i henhold til interimstolden uden den tillægstold, der er anført i følgende tabel:

>TABELPOSITION>

Artikel 3

De grænser, der er fastsat i artikel 2, stk. 1, i beslutning nr. 1970/93/EKSF for indførsel fra Den Slovakiske Republik mellem den 1. januar og den 31. december 1995 af varer henhørende under de KN-koder, der er anført i tabellen, ændres som følger:

>TABELPOSITION>

Artikel 4

1. Fra den 1. januar til den 31. december 1995 suspenderes den gældende told på de varer med oprindelse i Den Tjekkiske Republik, der er anført i følgende tabel, op til de maksimumsmængder, der er anført deri:

>TABELPOSITION>

2. Stk. 1 gælder kun, hvis:

- de pågældende varer overgår til fri omsætning på den tidligere Tyske Demokratiske Republiks område og forbruges dér eller undergår en forarbejdning, som giver dem fællesskabsoprindelse,

og

- der til støtte for angivelsen om overgang til fri omsætning forelægges en licens udstedt af de tyske myndigheder, hvoraf det fremgår at de pågældende varer er omfattet af bestemmelserne i stk. 1.

3. Kommissionen og de tyske myndigheder træffer de nødvendige foranstaltninger til at sikre, at det endelige forbrug af de pågældende varer eller den forarbejdning ved hvilken de opnår fællesskabsoprindelse, finder sted på den tidligere Tyske Demokratiske Republiks område.

Artikel 5

1. Fra den 1. januar til den 31. december 1995 suspenderes den gældende told for de varer med oprindelse i Den Slovakiske Republik, der er anført i følgende tabel, op til de maksimumsmængder, der er anført deri:

>TABELPOSITION>

2. Stk. 1 gælder kun, hvis:

- de pågældende varer overgår til fri omsætning på den tidligere Tyske Demokratiske Republiks område og forbruges der eller undergår en forarbejdning, som giver dem fællesskabsoprindelse,

og

- der til støtte for angivelsen om overgang til fri omsætning forelægges en licens udstedt af de tyske myndigheder, hvoraf det fremgår, at de pågældende varer er omfattet af bestemmelserne i stk. 1.

3. Kommissionen og de tyske myndigheder træffer de nødvendige foranstaltninger til at sikre, at det endelige forbrug af de pågældende varer eller den forarbejdning, ved hvilken de opnår fællesskabsoprindelse, finder sted på den tidligere Tyske Demokratiske Republiks område.

Artikel 6

De mængder, der er omhandlet i stk. 4 og 5, medregnes med henblik på beregningen af de samlede mængder, der er til rådighed i henhold til bestemmelserne til fordel for de nye tyske delstater, og føjes ikke til den samlede mængde for importen af EKSF-produkter fra Den Tjekkiske Republik og Den Slovakiske Republik på 246 000 tons som anført i Kommissionens meddelelse 91/C 151/01 (14).

Artikel 7

Denne beslutning træder i kraft på tredjedagen efter offentliggørelsen i De Europæiske Fællesskabers Tidende.

Denne beslutning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. april 1995.

På Kommissionens vegne

Leon BRITTAN

Næstformand

(1) EFT nr. L 157 af 29. 6. 1993, s. 67.

(2) EFT nr. L 157 af 29. 6. 1993, s. 59.

(3) EFT nr. L 180 af 23. 7. 1993, s. 10.

(4) EFT nr. L 325 af 17. 12. 1994, s. 7.

(5) EFT nr. L 241 af 16. 9. 1994, s. 21.

(6) EFT nr. L 241 af 16. 9. 1994, s. 20.

(7) EFT nr. L 325 af 17. 12. 1994, s. 58.

(8) EFT nr. L 241 af 16. 9. 1994, s. 11.

(9) EFT nr. L 241 af 16. 9. 1994, s. 17.

(10) Se side 49 i denne Tidende.

(11) Se side 51 i denne Tidende.

(12) EFT nr. L 159 af 28. 6. 1994, s. 37.

(13) EFT nr. L 338 af 28. 12. 1994, s. 77.

(14) EFT nr. C 151 af 10. 6. 1991, s. 1.